**-สำเนา-**

**บันทึกรายงานการประชุมคณะผู้บริหารท้องถิ่น**

**ครั้งที่ 3/2563**

**วันที่ 9 มีนาคม 2563**

**ณ ห้องประชุมเทศบาลตำบลห้วยหิน**

**ผู้มาประชุม**

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| 1 | นายไพบูลย์ ธิติพิศุทธิ์กุล | นายกเทศมนตรีตำบลห้วยหิน | ไพบูลย์ ธิติพิศุทธิ์กุล |
| 2 | นายแพง จันทะแจ่ม | รองนายกเทศมนตรีตำบลห้วยหิน | แพง จันทะแจ่ม |
| 3 | นายคำไร พรมคำภา | รองนายกเทศมนตรีตำบลห้วยหิน | คำไร พรมคำภา |
| 4 | นายหัวโต บัวศรี | ที่ปรึกษานายกเทศมนตรีตำบลห้วยหิน  | หัวโต บัวศรี |
| 5 | นางสาวนิภาภรณ์ วรรณปะโก | เลขานุการนายกเทศมนตรีตำบลห้วยหิน | นิภาภรณ์ วรรณปะโก |

**ผู้เข้าร่วมประชุม**

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| 1 | นายประกาศิต วิวาโค | ปลัดเทศมนตรีตำบลห้วยหิน | ประกาศิต วิวาโค |
| 2 | นางขนิษฐา ฟักขาว | ผู้อำนวยการกองคลัง | ขนิษฐา ฟักขาว |
| 3 | นางสาวพนิดา ใจงูเหลือม | หัวหน้าฝ่ายอำนวยการ รักษาราชการแทน หัวหน้าสำนักปลัดเทศบาล | พนิดา ใจงูเหลือม |
| 4 | นางเปรมจิต จันทะแจ่ม | นักวิชาการสาธารณสุขฯ รักษาราชการแทน ผู้อำนวยการกองสาธารณสุขและสิ่งแวดล้อม | เปรมจิต จันทะแจ่ม |

หัวข้อประชุม

เริ่มประชุม เวลา 09.00 น

เมื่อที่ประชุมพร้อมแล้ว นายไพบูลย์ ธิติพิศุทธิ์กุล ตำแหน่ง นายกเทศมนตรีตำบลห้วยหิน

ประธานในที่ประชุม กล่าวเปิดประชุมโดยมีระเบียบวาระการประชุม ดังนี้

**ระเบียบวาระที่ 1 เรื่องประธานแจ้งให้ทราบ**

 - ไม่มี -

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

**ครั้งที่ 2/2563 ลงวันที่ 17 กุมภาพันธ์ 2563**

**มติที่ประชุม** - รับรองรายงานการประชุม -

**ระเบียบวาระที่ ๓ เรื่องเสนอเพื่อพิจารณา**

นายไพบูลย์ ธิติพิศุทธิ์กุล 3.1 เรื่องการพิจารณาให้ความเห็นชอบการจ่ายขาดเงินสะสม ประจำปีงบประมาณ นายกเทศมนตรี พ.ศ. 2560 ครั้งที่ 1 เรียนเชิญปลัดเทศบาล ได้ชี้แจงรายละเอียดข้อระเบียบ กฎหมาย และรายละเอียด ที่เกี่ยวข้อง

ประกาศิต วิวาโค ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน ปลัดเทศบาล การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547

 และที่แก้ไขเพิ่มเติมถึง (ฉบับที่ 4) พ.ศ. 2561

- 2 -

ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วน ท้องถิ่น ซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่น แต่ละประเภทตามระเบียบแล้ว

(3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้อง ดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่น มียอดเงินสะสมคงเหลือเพียงพอ ที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้ คำนึงถึงฐานะการคลัง และเสถียรภาพในระยะยาว

ข้อ 89/1 ในกรณีที่มีภารกิจตามนโยบายเร่งด่วนของรัฐบาลหรือกระทรวงมหาดไทยและจำเป็นต้องให้องค์กรปกครองส่วนท้องถิ่นเป็นผู้ดำเนินการ โดยมีความจำเป็นต้องใช้จ่ายจากงบประมาณขององค์กรปกครองส่วนท้องถิ่นและงบประมาณดังกล่าวไม่เพียงพอและไม่ต้องด้วยเงื่อนไข การใช้จ่ายเงินสะสมหรือเงินทุนสำรองเงินสะสมตามข้อ 87 และข้อ 89 ปลัดกระทรวงมหาดไทย อาจอนุมัติยกเว้นให้องค์กรปกครองส่วนท้องถิ่นใช้จ่ายจากเงินสะสมหรือเงินทุนสำรองเงินสะสมได้ โดยความเห็นชอบของรัฐมนตรีว่าการกระทรวงมหาดไทย”เชิญท่านผู้อำนวยการกองคลัง รายงานยอดเงินสะสมคงเหลือ

นางขนิษฐา ฟักขาว เทศบาลตำบลห้วยหิน มีเงินสะสม ณ วันที่ 30 กันยายน 2562

ผอ.กองคลัง จำนวน 27,751,472.64 บาท

หัก เงินฝาก ก.ส.ท. จำนวน 4,769,552.83 บาท

 ลูกหนี้ค่าภาษี จำนวน 26,490.55 บาท

ยอดเงินสะสมที่นำไปใช้ได้ ณ 30 ก.ย. 2562 จำนวน 22,955,429.26 บาท บวก รับคืนเงินสะสม (1 ต.ค. - 31 ธ.ค.62) จำนวน 13,426.83 บาท

หัก จ่ายขาดเงินสะสม (1 ต.ค. - 31 ธ.ค.62) จำนวน 6,111,000.00 บาท

ค่าใช้จ่ายด้านบุคลากร (1,054,000 x 3 เดือน) จำนวน 3,162,000.00 บาท ยอดคงเหลือ จำนวน 13,695,856.09 บาท

หัก สำรองจ่ายกรณีสาธารณภัย (13,695,856.09 x 10%)

จำนวน 1,369,585.61 บาท

ยอดเงินสะสมที่นำไปใช้ได้ ณ 29 ก.พ. 2562 จำนวน 12,326,270.48 บาท

นายไพบูลย์ ธิติพิศุทธิ์กุล รายละเอียดที่จะขอความเห็นชอบจ่ายขาดเงินสะสม ประจำปีงบประมาณ นายกเทศมนตรี พ.ศ. 2563 ครั้งที่ 1 เรียนเชิญปลัดเทศบาล ชี้แจงรายละเอียด

-3-

นายประกาศิต วิวาโค ปัจจุบันเกิดสถานการณ์การระบาดโรคปอดอักเสบจากเชื้อไวรัสโคโรนาปลัดเทศบาล สายพันธุ์ใหม่ 2019 จุดเริ่มต้นที่เมืองอู่ฮั่น มณฑลหูเป่ย์ สาธารณรัฐประชาชนจีน

พบผู้ป่วยยืนยันในประเทศจีนกระจายเกือบ ทุกเมือง จำนวน 80,701 ราย เสียชีวิต 3,097 ราย สำหรับประเทศไทยพบผู้ป่วยยืนยัน 50 ราย ผู้เสียชีวิต 1 ราย (ข้อมูลจากรายงานสถานการณ์โรคปอดอักเสบจากเชื้อไวรัสโคโรนาสายพันธุ์ใหม่ 2019 ศูนย์ปฏิบัติการภาวะฉุกเฉิน กรมควบคุมโรค วันที่ 9 มีนาคม 2563)

ทั้งนี้ประเทศไทยมีนักท่องเที่ยวจากประเทศจีนเข้ามาท่องเที่ยวเป็นจำนวนมาก มีความเสี่ยงที่จะพบผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 ได้ ซึ่งการติดต่อของโรค ติดต่อโดยทางการไอจามรดกัน สัมผัสน้ำมูกน้ำลายหรือสารคัดหลั่งโดยตรง ดังนั้น การเฝ้าระวังป้องกันและควบคุมโรคปอดอักเสบจากเชื้อไวรัสโคโรนาสายพันธุ์ใหม่ 2019 จำเป็นต้องมีการดำเนินการให้ความรู้ คำแนะนำ การดูแลเฝ้าระวังป้องกันตนเองให้กับประชาชนในทุกพื้นที่ของตำบล ห้วยหิน ได้แก่ สถานประกอบการ สถานศึกษา ตลาดร้านค้า ชุมชน ประกอบกับหนังสือจังหวัดบุรีรัมย์ ด่วนที่สุด ที่ บร 0023.3/ว1077 ลงวันที่ 5 มีนาคม 2563 เรื่อง การเร่งรัดดำเนินการขับเคลื่อน “โครงการอบรมเชิงปฏิบัติการให้ความรู้ในการป้องกันโรคติดเชื้อไวรัสโคโรนา 2019 (COVID-19) และการจัดทำหน้ากากอนามัยเพื่อการป้องกันตนเอง” โดยการดำเนินการให้องค์กรปกครองส่วนท้องถิ่นเป็นหน่วยงานจัดอบรม เพื่อสร้างทีมวิทยากรหรือทีมครู ก. ในพื้นที่ขององค์กรปกครองส่วนท้องถิ่น เพื่อเป็นทีมประชาสัมพันธ์เผยแพร่ความรู้และทักษะการจัดทำหน้ากากอนามัย สำหรับการป้องกันการระบาดของโรคติดเชื้อไวรัสดังกล่าว โดยให้ดำเนินการให้แล้วเสร็จภายในวันที่ 17 มีนาคม 2563 และตามหนังสือกระทรวงมหาดไทย ด่วนที่สุด ที่ มท 0808.2/ว1353 ลงวันที่ 4 มีนาคม 2563เรื่อง ยกเว้นค่าใช้จ่ายเงินสะสมขององค์กรปกครองส่วนท้องถิ่น แจ้งว่าการป้องกันและบรรเทาสาธารณภัย และการป้องกันและบำบัดโรค เป็นอำนาจหน้าที่ของเทศบาล ตามพระราชบัญญัติเทศบาล พ.ศ. 2496 และที่แก้ไขเพิ่มเติม และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2543 ดังนั้น เพื่อให้องค์กรปกครองส่วนท้องถิ่นสามารถดำเนินการแก้ไขปัญหาความเดือนร้อนของประชาชนตามอำนาจหน้าที่ ปลัดกระทรวงมหาดไทยโดยความเห็นชอบของรัฐมนตรีว่าการกระทรวงมหาดไทย จึงอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89/1 ยกเว้นการปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 ให้องค์ปกครองส่วนท้องถิ่นสามารถนำเงินสะสมไปใช้จ่ายในการดำเนินการจัดฝึกอบรมตาม “โครงการอบรมเชิงปฏิบัติการให้ความรู้ในการป้องกันโรคติดเชื้อไวรัสโคโรนา 2019 (COVID-19) และการจัดทำหน้ากากอนามัยเพื่อการป้องกันตนเอง”

-4-

นายประกาศิต วิวาโค ขอความเห็นชอบจ่ายขาดเงินสะสมเพื่อดำเนินการตาม “โครงการอบรม

ปลัดเทศบาล เชิงปฏิบัติการให้ความรู้ในการป้องกันโรคติดเชื้อไวรัสโคโรนา 2019 (COVID-19)

และการจัดทำหน้ากากอนามัยเพื่อการป้องกันตนเอง” แผนงานการรักษาความสงบภายใน งานป้องกันภัยฝ่ายพลเรือนและระงับอัคคีภัย (การป้องกันและบรรเทาสาธารณภัย) งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้ากับลักษณะรายจ่ายหมวดอื่น ๆ เพื่อจ่ายเป็นค่าใช้จ่ายโครงการอบรมเชิงปฏิบัติการให้ความรู้ในการป้องกันโรคติดเชื้อไวรัสโคโรนา 2019 (COVID-19) และการจัดทำหน้ากากอนามัยเพื่อการป้องกันตนเอง เช่น ค่าตอบแทนวิทยากร ค่าอาหารว่างและเครื่องดื่ม ค่าอาหารกลางวัน ค่าป้ายประชาสัมพันธ์ ค่าวัสดุอุปกรณ์ที่เกี่ยวข้อง ฯลฯ จำนวน 17,650 บาท (หนึ่งหมื่นเจ็ดพันหกร้อยห้าสิบบาทถ้วน) เป็นไปตามระเบียบกระทรวงมหาดไทย ว่าด้วยค่าใช้จ่ายในการฝึกอบรมและการเข้ารับการฝึกอบรมของเจ้าหน้าที่ท้องถิ่น พ.ศ. 2557 ดังนี้

1. ค่าใช้จ่ายเกี่ยวกับการใช้และการตกแต่งสถานที่ฝึกอบรม

- ป้ายไวนิลโครงการ ขนาด 3 \* 2 เมตร เป็นเงิน 900 บาท

2. ค่าสมนาคุณวิทยากร เป็นเงิน 6,000 บาท

- ภาคบรรยาย จำนวน 1 คน จำนวน 1 ชั่วโมง เป็นเงิน 600 บาท

- ภาคปฏิบัติ จำนวน 3 คน จำนวน 3 ชั่วโมง เป็นเงิน 5,400 บาท

3. ค่าอาหารกลางวัน จำนวน 100 คนๆ ละ 50 บาท เป็นเงิน 5,000 บาท4. ค่าอาหารว่างและเครื่องดื่ม 2 มื้อ เป็นเงิน 5,750 บาท

 รวมขออนุมัติจ่ายขาดเงินสะสม ประจำปีงบประมาณ พ.ศ. 2563 ครั้งที่ 1

เป็นเงิน 17,650 บาท (หนึ่งหมื่นเจ็ดพันหกร้อยห้าสิบบาทถ้วน)

นายไพบูลย์ ธิติพิศุทธิ์กุล มีท่านใดจะสอบถาม หรือมีข้อเสนอแนะอะไรเพิ่มเติมหรือไม่ครับ

นายกเทศมนตรี ถ้าไม่มี จะขอมติที่ประชุม

มติที่ประชุม มติเป็นเอกฉันเห็นชอบให้จ่ายขาดเงินสะสม ประจำปีงบประมาณ พ.ศ.

2563 ครั้งที่ 1 เป็นเงิน 17,650 บาท (หนึ่งหมื่นเจ็ดพันหกร้อยห้าสิบบาทถ้วน)

**ระเบียบวาระที่ ๔ เรื่องอื่น ๆ**

- ไม่มี -

เลิกประชุม เวลา 10.00 น.

(ลงชื่อ) นิภาภรณ์ วรรณปะโก จด/บันทึก

 (นางสาวนิภาภรณ์ วรรณปะโก)

(ลงชื่อ) ไพบูลย์ ธิติพิศุทธิ์กุล ตรวจรายงานการประชุม

 (นายไพบูลย์ ธิติพิศุทธิ์กุล)